యువికా చౌదరి

యువిక చౌదరి (జననం 1983 ఆగస్టు 2) భారతీయ నటి. ఓం శాంతి ఓం, సమ్మర్ 2007, తో బాత్ పక్కీ! వంటి బాలీవుడ్ చిత్రాలలో నటించింది. 2009లో, ఆమె గణేష్ సరసన కన్నడ చిత్రం మలేయాలి జోతెయాలిలో కూడా నటించింది. 2015లో, ఆమె కలర్స్ టీవీ రియాలిటీ షో బిగ్ బాస్ 9లో పోటీదారుగా ఉంది. 2019లో, ఆమె తన భర్త ప్రిన్స్ నరులాతో కలిసి నాచ్ బలియే 9 అనే డ్యాన్స్ రియాలిటీ షోలో పాల్గొని విజేతగా నిలిచింది.

 బాల్యం 
ఆమె 1983 ఆగస్టు 2న ఉత్తరప్రదేశ్‌లోని బరౌత్ లో జన్మించింది.

 కెరీర్ 
ఆమె 2004లో జీ సినీ స్టార్స్ కి ఖోజ్‌లో పాల్గొంది. దీంతో ఆమెకు ప్రముఖ టీవీ సీరియల్ అస్తిత్వ...ఏక్ ప్రేమ్ కహానీ లో నటిగా అవకాశం వచ్చింది, ఇందులో ఆమె ఆస్తా పాత్రను పోషించింది. 2006లో, ఆమె హిమేశ్ రేషమ్మియా మ్యూజిక్ వీడియోలో ఆప్ కా సురూర్ ఆల్బమ్ నుండి వాడా టైను పాటలో నటించింది. ఆమె కునాల్ కపూర్ సరసన కోకాకోలా వాణిజ్య ప్రకటనలో కూడా వచ్చింది. దీంతో ఫరా ఖాన్ దృష్టిని ఆకర్షించిన ఆమె ఓం శాంతి ఓం (2007) చిత్రంతో బాలీవుడ్ బ్రేక్ సాధించింది.

ఆమె తర్వాత సమ్మర్ 2007, తో బాత్ పక్కి వంటి చిత్రాలను చేసింది. 2011లో, ఆమె నాటీ @ 40లో కనిపించింది, ఇందులో ఆమె గోవిందా సరసన నటించింది. మనోజ్ పహ్వా సరసన ఖాప్‌లో ఆమె నటించింది. ఎనిమీ (2013)లో ఆమె కే కే మీనన్ సరసన నటించింది. ఆమె షౌకీన్స్, అఫ్రా తఫ్రి, యారానాలలో నటించిన ఆమె పంజాబీ చిత్రం యారన్ ద కట్చప్ (2014)లో కూడా చేసింది.

ఆమె లైఫ్ ఓకే షో దఫా 420తో టెలివిజన్‌కి తిరిగి వచ్చింది, అయితే ఆ తర్వాత మధురిమ తులి భర్తీ చేయబడింది. 2015లో, ఆమె రియాలిటీ టీవీ షో బిగ్ బాస్ 9లో పాల్గొంది. 2018లో, ఆమె జీ టీవీ కుంకుమ్ భాగ్యలో టీనాగా నటించింది. ఆమె లాల్ ఇష్క్ ఎపిసోడ్‌లో ప్రిన్స్ నరులా సరసన శిఖా పాత్రలో కూడా మెప్పించింది.

 వ్యక్తిగత జీవితం 
ఆమె నటుడు విపుల్ రాయ్‌తో పదేళ్లపాటు డేటింగ్ లో ఉంది. ఆ తరువాత ఆమె బిగ్ బాస్ 9 సమయంలో ప్రిన్స్ నరులాను కలిసింది. వీళ్లిద్దరు 2018 ఫిబ్రవరి 14న నిశ్చితార్థం చేసుకుని, 2018 అక్టోబరు 12న ముంబైలో వివాహం చేసుకున్నారు.

 మూలాలు 
వర్గం:1983 జననాలు
వర్గం:భారతీయ సినిమా నటీమణులు
వర్గం:కన్నడ సినిమా నటీమణులు